《闻罗曙云秋耕苦潦 其一》
明代·张穆

寒溪同浦月，十里隔秋看。诗忆穷偏细，愁应定后宽。

水田时恐后，山气夜将寒。力食何多难，凄然咏素餐。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。